Tribeca

Tribeca, nogle gange skrevet TriBeCa, er en bydel i Lower Manhattan, New York City. Navnet er en sammentrækning "Triangle Below Canal Street". Området som nærmere er trapezformet afgrænses af Canal Street, West Street, Broadway og Vesey Street. Tribeca Film Festival finder sted i bydelen.

Historie 
Navnet på området stammer fra en sammentrækning af "Triangle Below Canal Street" (trekanten under Canal Street), som hentyder til områdets placering syd for Canal Street og den trekantede form som afgrænsninger mod Broadway og West Street danner ned mod Chambers Street. Området var med begyndende boligbyggeri i slutningen af 1700-tallet, blandt de første områder der blev udviklet uden for bygrænsen i kolonitiden. I midten af det 19. århundrede blev bydelen forvandlet til et handelscentrum med opførelsen af et større antal lagre langs Broadway i 1850'erne og 1860'erne.

Området blev yderligere udbygget med forlængelsen af Broadway – Seventh Avenue Line og dermed også forlængelsen af Seventh Avenue, som gjorde det nemmere at komme til og fra området både med bil og offentlig transport. Tidligere blev området også serviceret af Ninth Avenue Line, som dog blev nedlagt i 1940.

I 1960'erne var der ikke længere nogle industrivirksomheder tilbage. Dette førte til at mange i kunstnere i 1970'erne blev tiltrukket af området. Siden 1980'erne er området blevet omdannet fra et gammelt industrikvarter til et eksklusivt boligområde.

I 1996 blev Tribeca Open Artist Studio Tour stiftet som en non-profit organisation drevet og kunstnere, hvis formål var at styrke kunstnerne i Tribeca og samtidig med at man oplyste offentligheden. Organisation tilbyder årligt en gratis guidet tur gennem atelierer for at vise den kreative del af bydelen frem. Efter 9/11 blev Tribeca hårdt ramt, men kom via statstilskud og garantier hurtigt på fode igen. Tribeca Film Festival blev stiftet for at hjælpe med genopretningen af økonomien i Lower Manhattan efter angrebet. Desuden er den også en hyldest til New York City som filmcentrum. Området er blevet en populær lokation for film og tv-serier.

I dag er Tribeca en af USA's mest moderne og eftertragtede bydele og er kendt for dens mange residerende kendiser. I 2006 rangerede Forbes magazine postnummeret 10013 som New York Citys dyreste (til trods for at det tilstødende område Chinatown, der er præget af lavindkomst, også bruger dette postnummer). I 2010 var Tribeca ifølge NYPD og CompStat statistikker den sikreste bydel i New York City.

Demografi 

Ifølge folketællingen i 2010 i USA var der 17.056 beboere i Tribeca.  Etnisk fordeler dette sig på 81,58% hvide, 10,21% asiater, 3,35% afroamerikaner, 0,02% Amerikas oprindelige folk, 0,01 ‰ fra Stillehavsområdet, 1,25% af anden oprindelse og 3,44% fra to eller flere grupper.

Arkitektur 
Området er, ligesom nabobydelen SoHo, domineret af industribygninger som er ombygget til lejligheder. Bygninger stammer fra da området var handelscentrum for tekstil og bomuld i 1800-tallet og starten af det 20. århundrede.

Seværdigheder og attraktioner 

 32 Avenue of the Americas, en Art Deco bygning som tidligere husede AT&T Long Lines division.
 Holland Tunnel som forbinder New York til New Jersey, starter i det nordvestlige hjørne af Tribeca, ved krydset Canal Street og Varick Street.
 Washington Market Park, der afgrænses af Greenwich, Chambers Street og West Street er en 6,500  stor park i Tribeca, der særligt er populær blandt børn for dens store legeplads. Parken har også en community garden og er rammen om mange lokale events.
 Metropolitan College of New York, er et privat college beliggende på Canal Street.

 388 Greenwich Street, en kontorbygning i det nordvestlige hjørne af Tribeca der agerer som hovedkvarter for Citigroup.
 Hudson River Park, ligger langs Hudson River og strækker sig fra 59th Street i nord til Battery Park i syd. Den løber gennem flere vestlige Manhatten-bydele som er Lower Manhattan, Battery Park City, Tribeca, Greenwich Village, Meatpacking District, Chelsea, Midtown Manhattan og Hell's Kitchen (Clinton). Den er et samarbejde mellem New York State and New York City. Med sine 2200  er det den næstørste park i Manhattan kun overgået af Central Park.
 Stuyvesant High School (Stuy), er en af ni specialiserede High Schools i New York City. Tribeca Bridge blev bygget for at lave en sikker adgangsvej for de studerende, der skal passere West Street for at komme over til skolen.

Kendte nuværende og tidligere indbyggere 

 Edward Albee
 Laurie Anderson
 Bill Barrett
 Paul Bettany
 Beyoncé
 Eric Bogosian
 Edward Burns
 Mariah Carey
 Richard Castle
 Jennifer Connelly
 Daniel Craig
 Billy Crystal
 KiD CuDi
 Curren$y
 Mike D
 Robert De Niro
 Leonardo DiCaprio
 Elvis Duran
 The Edge
 Marisol Escobar
 Jared Followill
 Kat Foster
 Bethenny Frankel
 Marian Gaborik
 James Gandolfini (afdød)
 Sarah Michelle Gellar
 Heather Graham
 Red Grooms
 Don Gummer
 Richard Handler

 Hanson
 Mariska Hargitay
 Josh Hartnett
 Peter Hermann
 Paz de la Huerta
 Chanel Iman
 Michael Imperioli
 Jay-Z
 Lindsey Henry
 Richard Jefferson
 Derek Jeter
 Scarlett Johansson
 Harvey Keitel
 Carolyn Bessette-Kennedy (afdød)
 John F. Kennedy, Jr. (afdød)
 Daniel Kessler
 Karlie Kloss
 Karolina Kurkova
 Ronnie Landfield
 David Letterman
 Adriana Lima
 Jodi Long
 Adrian Lyne
 Chris Martin
 Danny Masterson
 Mike McCready
 Shane McMahon
 Debra Messing
 Taylor Momsen

 Sean Murray
 Casey Neistat
 Petra Nemcova
 Gwyneth Paltrow
 Mizuo Peck
 Mike Piazza
 Amy Poehler
 Daniel Radcliffe
 Lou Reed (afdød)
 Kelly Ripa
 Nouriel Roubini
 David Russell
 Juan Samuel
 Richard Serra
 Jake Shears
 M. Night Shyamalan
 Gary Sinise
 Shane Smith
 Jon Stewart
 Michael Stipe
 Dominique Strauss-Kahn
 Meryl Streep
 Taylor Swift
 Uma Thurman
 Justin Timberlake
 Christy Turlington
 Mo Vaughn
 Lauren Weisberger
 Kate Winslet
 Dean Winters
 La Monte Young

Referencer

Eksterne henvisniger 

 The Battery Park City Broadsheet - Lokalnyheder for Battery Park City, Tribeca, South Street Seaport og Financial District
 Battery Park Blog  - Omhandlende Battery Park City, Financial District og Tribeca
 Tribeca Neighborhood Profile  – About.com
 Tribeca Film Festival
 Tribeca Open Artist Studio Tour (TOAST)
 Tribeca Family Festival 
 Tribeca Walking Tour 
 Downtown Express – Ugentlig lokalavis for Lower Manhattan
 The Tribeca Trib – The Tribeca Trib; Lokalavis udgivet siden 1994
 Tribeca in the 1970s – ældre fotos af bydelen
 The Tribeca Citizen